ध्रुव राठी

ध्रुव राठी (; जन्म ८ अक्तूबर १९९४) एक भारतीय प्रभावक तथा सामाजिक माध्यम कार्यकर्ता हैं, जो वर्तमान में बर्लिन, जर्मनी में निवास करते हैं। वे सामाजिक, राजनैतिक तथा पर्यावरणीय विषयों पर अपने यूट्यूब चलचित्र (वीडियो) के लिये प्रसिद्ध हैं। जून २०२५ तक उनके समस्त चैनलों पर कुल ३ करोड़ ६० लाख से अधिक सदस्य और लगभग ७ अरब दृश्य प्राप्त हो चुके थे।

 प्रारम्भिक जीवन एवं शिक्षण 
ध्रुव राठी का जन्म भारतीय राज्य हरियाणा में एक हरियाणवी हिन्दू परिवार में हुआ। उन्होंने अपनी प्रारम्भिक शिक्षा हरियाणा में पूर्ण की। तत्पश्चात् उच्च शिक्षा हेतु वे जर्मनी संघीय गणराज्य गये। वहाँ उन्होंने  से यान्त्रिक अभियान्त्रिकी में स्नातक उपाधि प्राप्त की तथा उसी संस्थान से अक्षय ऊर्जा विषय में स्नातकोत्तर उपाधि भी अर्जित की।

 व्यवसाय 
ध्रुव राठी मुख्यतः अपने राजनैतिक विषयक चलचित्र हेतु जाने जाते हैं, जिनमें  तथा व्याख्यात्मक सामग्री प्रमुख रूप से सम्मिलित होती है। द प्रिन्ट के अनुसार, ध्रुव राठी यूट्यूब को राजनैतिक मंच के रूप में उपयोग करने वाले प्रारम्भिक भारतीय उपयोगकर्ताओं में से एक थे। उन्होंने वर्ष २०१३ में यात्रा विषयक चलचित्र अपलोड करना आरम्भ किया, परन्तु उसी वर्ष के अन्त तक उनका ध्यान राजनैतिक एवं सामाजिक विषयों की ओर केन्द्रित हो गया।

गम्भीर विषय-वस्तु के अतिरिक्त ध्रुव राठी ने Pee News नामक एक व्यंग्यात्मक “कृत्रिम समाचार” खण्ड भी प्रारम्भ किया। इसके अतिरिक्त, वर्ष २०१७ से प्रारम्भ होकर २०२० के प्रारम्भ तक उन्होंने द प्रिन्ट के लिये विचार स्तम्भ भी लिखे।

जुलाई २०२० में राठी ने ध्रुव राठी व्लॉग्स नामक एक अन्य यूट्यूब चैनल आरम्भ किया, जिसमें वे अपने अन्तर्राष्ट्रीय यात्राओं के व्लॉग साझा करते हैं। यात्रा व्लॉगों के अतिरिक्त वे डॉइचे वेले के डे-वे ट्रेवल तथा नेटफ़्लिक्स भारत के डिकोड विद ध्रुव जैसे कार्यक्रमों का भी संचालन करते हैं। वे स्पॉटिफ़ाई पर महा भारत विद ध्रुव राठी नामक एक संवाद कार्यक्रम भी प्रस्तुत करते हैं।

फ़रवरी २०२२ से ध्रुव राठी ने ३० सेकण्ड के तथ्य चलचित्र साझा करने हेतु एक शॉर्ट्स चैनल भी आरम्भ किया। यह चैनल दर्शकों को संक्षिप्त एवं सुलभ रूप में जानकारी उपलब्ध कराता है। १८ अप्रैल २०२४ को ध्रुव राठी ने पाँच नये यूट्यूब चैनलों की घोषणा की, जिनका उद्देश्य उनके चलचित्र को पाँच भारतीय भाषाओं—तमिऴ्, तेलुगु, बङ्गाली, मराठी तथा कन्नड़, में अनूदित कर प्रकाशित करना है।

वर्ष २०२३ में टाइम पत्रिका ने राठी को भावी पीढ़ी के मार्गदर्शक की सूची में सम्मिलित किया।

सितम्बर २०२२ में उन्हें विवाद का सामना करना पड़ा, जब पाकिस्तान के राजनैतिक संकट पर आधारित उनके एक चलचित्र को भारत के सूचना एवं प्रसारण मन्त्रालय द्वारा अवरुद्ध कर दिया गया, क्योंकि उसमें प्रदर्शित भारत का मानचित्र कश्मीर पर भारत की राष्ट्रीय स्थिति के अनुरूप नहीं था। अप्रैल २०२५ में पहलगाम आतंकवादी आक्रमण के उपरान्त, पाकिस्तानी समाचार चैनलों द्वारा उनके एक चलचित्र के अंश प्रसारित किये गये, जिनमें भारत सरकार की सुरक्षा विफलताओं की आलोचना की गयी थी; ध्रुव राठी ने कहा कि इन अंशों का दुरुपयोग किया गया।

मार्च २०२३ में राठी को “The dark-side of cold drinks” ("शीतल पेयों का काला पक्ष") शीर्षक वाले चल्चिरा पर डाबर कम्पनी द्वारा प्रतिलिप्यधिकार (कॉपीराइट) आरोपों का सामना करना पड़ा। कलकत्ता उच्च न्यायालय ने सामाजिक माध्यम मंचों को उक्त चलचित्र हटाने का आदेश दिया।

मई २०२५ में राठी को सिख समुदाय की ओर से आलोचना का सामना करना पड़ा, जब उन्होंने “The Rise of Sikhs” ("सिक्खों का अभ्युदय") शीर्षक वाले एक नये चलचित्र में कृत्रिम बुद्धिमत्ता द्वारा निर्मित एक थम्बनेल का उपयोग किया, जिसमें सिख गुरुओं के कृत्रिम बुद्धिमत्ता निर्मित चित्र सम्मिलित थे। यह चलचित्र मुख्यतः प्रथम सिख शासक बन्दासिंह बहादुर पर केन्द्रित था। शिरोमणि गुरुद्वारा प्रबन्धक समिति (एस्॰जी॰पी॰सी॰) अध्यक्ष सहित सिख समुदाय ने इस प्रस्तुति की व्यापक निन्दा की। आलोचना के उपरान्त ध्रुव राठी ने यह चलचित्र अपने यूट्यूब चैनल से हटा दिया।

 व्यक्तिगत जीवन 
ध्रुव राठी जर्मनी के निवासी हैं। नवम्बर २०२१ में राठी ने वियना, ऑस्ट्रिया स्थित बेल्वदर महल में अपनी दीर्घकालिक साथी जुली लिबर के साथ विवाह किया। सितम्बर २०२४ में उनकी प्रथम सन्तान का जन्म हुआ।

 टिप्पणियाँ 

 सन्दर्भ 

 बाह्य कड़ियाँ 

 आधिकारिक जालस्थल
 यूट्यूब पर ध्रुव राठी का चैनल

श्रेणी:जीवित व्यक्ति
श्रेणी:1994 में जन्मे लोग
श्रेणी:रोहतक के लोग
श्रेणी:हरियाणा के लोग
श्रेणी:भारतीय यूट्यूबर
श्रेणी:भारतीय पत्रकार
श्रेणी:२१वीं सदी के भारतीय पत्रकार
श्रेणी:भारतीय नास्तिक
श्रेणी:भारतीय हिन्दू
श्रेणी:जर्मनी में भारतीय अप्रवासी
श्रेणी:भारतीय यान्त्रिक अभियन्ता
श्रेणी:कार्ल्सरूए प्रौद्योगिकी संस्थान के पूर्व छात्र
श्रेणी:नवीकरणीय ऊर्जा से जुड़े व्यक्ति